
ΑΠΟΦΑΣΕΙΣ 

Κήρυξη αναδασωτέας έκτασης 9,400 στρεμ. στη θέση «Πουρίνια» 
περιφέρειας Κοινότητας Μαρτίνου Ν. Φθιώτιδας ... 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Μανιά» Κουνόπετρας Ν. Κεφαλληνίας . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Δ. Πάτρας . 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 891 (1) 

Κήρυξη αναδασωτέας έκτασης 9,400 στρεμ. στη θέση «Πουρίνια» περι¬ 
φέρειας Κοινότητας Μαρτίνου Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70». 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 692/24.4.91 πρόταση του δασαρχείου Αταλάντης με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Την 22961/85 απόφαση του Νομάρχη Φθιώτιδας «περί παρα- 
χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση τον 
Μάρτιο 1991 και θα επιτευχθεί με φυσική αναγέννηση και τη διατή¬ 
ρηση του χαρακτήρος της δασικής έκτασης, ώστε να αποκλεισθεί η διά¬ 
θεση αυτής για άλλο σκοπό τη δημόσια δασική έκταση εμβαδού εννέα 
στρεμμάτων και τετρακοσίων τετρ. μέτρων (9,400,ατρεμ.) που βρίσκε¬ 
ται στη θέση «Πουρίνια» περιφέρειας κοινότητας Μαρτίνου Ν. Φθ/δας 
και προσδιορίζεται.από τα στοιχεία Α,Β.Γ.Δ.Ε.Α και έχει όρια: 

Ανατολικά: Με δημόσια δασική έκταση 

Δυτικά: Με αγροτικό δρόμο 

Βόρεια: Με αγροτικό δρόμο 

Νότια: Με δημόσια δασική έκταση 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 26 Απριλίου 1991 

Με εντολή Νομάρχη 
Ο Διευθυντής . 

ΓΕΡ. ΖΑΜΑΝΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 266 (2) 

Καθορισμός των ορίων του αιγιαλού χαι δημιουργία ζώνης παραλίας 
στη θέση «Μανιά» Κουνόπετρας Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι χαι 7 του Α.Ν. 2344/1940 
«περί αιγιαλού χαι παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 12.3.91 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Μανιά» Κουνόπετρας 
Ν. Κεφ/νίας και το από 29 Μαΐου 1990 με κλίμακα 1:500 τοπογρα¬ 
φικό διάγραμμα του Κωστάρα Γεωργίου μηχανικού αγρόν, τοπογρά¬ 
φου, που θεωρήθηκε την 4.7.1990 από τη Διεύθυνση Τεχνικών Υπηρε¬ 
σιών της Νομαρχίας Κεφαλληνίας και συνοδεύει την έκθεση της προα- 
ναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ-, 
πώθηκε στο 1594/15.11.1990 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν- 
διασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 12.3.1991 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από 29.5.1990 τοπογραφικό διάγραμμα, που τη συνοδεύει, 
το οποίο συντάχτηκε από τον Κωστάρα Γεώργιο μηχανικό, με κλίμακα 
1:500 και θεωρήθηκε την 4.7.1990 από τη Διεύθυνση Τεχνικών Υπη¬ 
ρεσιών της Νομαρχίας Κεφαλληνίας, επί του ποιου η πιο πάνω Επι¬ 
τροπή, με κόκκινη γραμμή καθόρισε τα όρια του αιγιαλού, στη θέση 
«Μανιά» Κουνόπετρας Ν. Κεφ/νίας και με κίτρινη γραμμή τα όρια της 
παραλίας στην ίδια θέση. 

Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευθούν στην Εφημερίδα της Κυβερνήσεως. 

Αργοστόλι, 26 Απριλίου 1991 

Ο Νομάρχης 
ΝΙΚ. ΒΟΥΔΟΥΡΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 
του άρθρου 74, του Π.Δ. 636/77 Νομού Κεφαλληνίας 
ΘΕΜΑ: Καθορισμός για πρώτη φορά των ορίων του αιγιαλού και παρα¬ 
λίας στη θέση «Μανιά» Κουνόπετρας Ν. Κεφ/νίοις. 

Στο Αργοστόλι σήμερα 12.3.1991 ημέρα Τρίτη οι 


1) Δ. Ρεπούσης, οικονομ. Έφορος Ληξουρίου 

2) X. Ζησιμάτος, Λιμενάρχης Κεφαλληνίας 

3) Ν. Κώστοις, Τοπογρ. Μηχ/κός υπάλληλος Δ.Τ.Υ. ως αναπληρω¬ 
τής του Τακτικού μέλους ’της Επιτροπής, το οποίο απούσιαζε, αποτε- 
λούντες την επιτροπή καθορισμού των ορίων αιγιοιλού και παροιλίας, 
σύμφωνα με τις διατάξεις του άρθρου 74 του Π.Δ. 636/77 που συ¬ 
γκλήθηκε ύστερα από σχετική πρόταση του Προέδρου της, λαμβάνοντες 
υπόψη: 

1. Την σχετική αίτηση του Πολ. Ελευθεριάδη, ιδιοκτήτη παραθαλάσ¬ 
σιας έκτασης στη θέση «Μανιά» Κοινότητας Κατωγής, με την οποία ζη¬ 
τείται ο καθορισμός των ορίων του αιγιαλού στην περιοχή αυτή. 

2. Τα συνταχθέντα από τον Τοπογράφο μηχανικό Γ. Κωστάρα τοπο¬ 
γραφικά και υψομετρικά διαγράμματα της παραπάνω περιοχής τον 
Μάιο 1990 σε μία πινακίδα σε κλίμακα 1:500, ηλεγμένα για την ακρί¬ 
βεια της αποτύπωσης από τον Βασίλη Πινιατώρο, τοπογράφο Μηχα¬ 
νικό της Δ/νσης Τεχν. υπηρεσιών στις 4.7.90 και θεωρημένα από τον 
Δ/ντή Τεχν. Υπηρεσιών την ίδια ημερομηνία. 

3. Τις διατάξεις του Α.Ν. 2344/40 όπως τροποποιήθηκε και συ¬ 
μπληρώθηκε μεταγενέστερα, καθώς και την σχετική μ’ αυτόν Δικαστη¬ 
ριακή και Διοικητική Νομολογία. 

4. Την αντληψη που δημιουργήθηκε κατά την επιτόπια μετάβασή 
μας στην παραπάνω θέση, σχετικά με το πλάτος της βρέχόμενης από το 
χειμέριο κύμα ξηράς και με τα λοιπά συναφή στοιχεία, ήτοι: 

α) Την μορφολογία του εδάφους της ακτής. 

β) Το γεγονός ότι δεν υπάρχουν σημεία μεταβολής του αιγιαλού. 

γ) Την κατάσταση του θαλάσσιου χώρου. 

δ) Το γεγονός ότι δεν βρέθηκαν στοιχεία παλαιών διαγραμμάτων για 
προηγούμενο καθορισμό στην ίδια θέση αιγιαλού και παραλίας. 

ε) Το ύψος του χειμερίου κύματος σε συνάρτηση με το ανάπτυγμα του 
πελάγους στη θέση αυτή και το γεγονός ότι οι άνεμοι που επηρεάζουν 
τον κυματισμό στη θέση αυτή είναι Νότιοι. 

ζ) Την ύπαρξη καθορισμών ορίων αιγιαλού και παραλίας αριστερώ- 
θεν της εξεταζόμενης περιοχής. 

η) Την μη ύπαρξη χτισμάτων επί της ζώνης της παραλίας, αποφασί¬ 
ζουμε: 

1) Καθορίζουμε στο πιο πάνω αναφερόμενο τοπογραφικό διάγραμμα 

α) Την οριογραμμή του αιγιαλού με ερυθρά συνεχή πολυγωνική 

γραμμή 1,2,3,4,5,6,7,8.19,20,21 της οποίας οι κορυφές εξα¬ 

σφαλίζονται με συντεταγμένες του Κρατικού Δικτύου. 

β) Την οριογραμμή της παραλίας με κίτρινη συνεχή πολυγωνική 

γραμμή Γ,2',3',4',5\6',7’,8'.19',20’,21' παράλληλα προς την 

γραμμή του αιγιαλού και με τρόπο ώστε να δημιουργείται ζώνη πλά¬ 
τους 20 μ. 

Η ζώνη παραλίας καθορίζεται σε πλάτος 20 μ., επειδή η περιοχή δεν 
, είναι ακόμη αξιοποιημένη και για να εξυπηρετηθούν οι σκοποί της παρ. 
1 του άρθρ. 7 του Α.Ν. 2344/40. 

2) Αποφαινόμαστε ότι στη θέση αυτή δεν υπάρχει παλαιός Αιγιαλός. 

Η Επιτροπή 

Ο Πρόεδρος 
Δ. ΡΕΠΟΥΣΗΣ 
Οικον. Έφορος Ληξουρίου 

Τα Μέλη 
X. ΖΗΣΙΜΑΤΟΣ 
Λιμενάρχης Κεφ/νίας α.α. 

Ν. ΚΩΣΤΑΣ 

Τοπογράφος Μηχ/κός στην Δ.Τ.Υ. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ο 

Αριθ. X 2575 (3) 

Τροποποίηση ρυμοτομικού σχεδίου Δ. Πάτρας. 

Ο -ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και Κωμών του 
Κράτους» (ΦΕΚ 228Α/1923) όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3 και 70. 

2. Τον Α.Ν. 314/1968 (ΦΕΚ 47/Α) όπως τροποποιήθηκαν και συ¬ 
μπληρώθηκαν με τα υπ’ αρ. 1018/71 Ν.Δ/γμα (ΦΕΚ 220/Α) και με 
την παρ. 3 του άρθρου 34 του Ν. 1577/85 (ΦΕΚ 219/Α). 

3. Τις δ/ξεις του με αρ. 183/1986 Π.Δ/τος (ΦΕΚ 70/Α) και ειδι¬ 
κότερα το άρθρο 1 παρ. 1. 

4. Την με αρ. 665/1990 γνωμοδότηση του Δημοτικού Συμβουλίου 
Δ. Πάτρας. 


5. Το με αρ. 3/1991 πρακτικό θέμα 1 Ιον, όπου η γνωμοδότηση του 
Σ.Χ.Ο.Π. Νομ. Αχαΐας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Δ. Πάτροις και 
τροποποιούμε το Ο.Τ. που βρίσκεται στη συμβολή των οδών Σολωμού 
και Σταμ. Στράτου και περιβάλλεται από τα Ο.Τ. 944,972,973,974, 
975, 1152,1126,1172, όπως αυτή η τροποποίηση αναλυτικά φαίνε¬ 
ται στο συνημμένο τοπογραφικό διάγραμμα κλίμακας 1:500 που συνο¬ 
δεύει την παρούσα απόφαση. 

Άρθρο 2 

Η παρούσα απόφαση μαζί με το τοπογραφικό διάγραμμα σε κλίμακα 
1/500 να αναρτηθεί στον πίνακα των ανακοινώσεων του τμήματος Πο¬ 
λεοδομίας από την ημέρα υπογραφής της και για 15 ημέρες. 

Άρθρο 3 

Η ισχύς της παρούσης απόφασης αρχίζει από την ημέρα δημοσίευσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 20 Μαρτίου 1991 
, Ο Νομάρχης 

ΝΙΚ. ΤΑΓΑΡΗΣ 

